Crystal Palace FC

**Crystal Palace Football Club** er en engelsk fotballklubb med base i det urbane distriktet South Norwood i bydelen Croydon i sør-London.

Klubben ble stiftet 10. september 1905 av arbeidere ved utstillingsbygningen The Crystal Palace, og spilte opprinnelig sine hjemmekamper på banen *Crystal Palace* i nærheten av bygningen. Utbruddet av første verdenskrig førte til at *[[Admiralty]]* kjøpte bygningen tilbake, og i 1915 ble klubben tvunget til å flytte til Herne Hill, som var hjemmebanen til West Norwood F.C. I 1918 flyttet deretter klubben hjemmebane til The Nest, som tidligere hadde vært hjemmebanen til Croydon Common F.C. Siden 1924 har klubben spilt sine hjemmekamper på Selhurst Park.

Klubben var profesjonell fra starten av, og spilte fra 1905 til 1920 i Southern Football League. Der vant de andre divisjon i 1906, før de fortsatte i første divisjon frem til 1920. I 1914 havnet de på andreplass i første divisjon. I 1920 ble 1. divisjon i Southern Football League innlemmet i The Football League som den nye *[[Football League One|Third Division South]]*. Crystal Palace F.C. vant denne divisjonen i 1921, og rykket opp til andre divisjon hvor de ble til 1925. Fra 1925 til 1969 vekslet klubben mellom andre, tredje og fjerde divisjon; fra 1969 til 1973 fulgte deretter fire sesonger i den øverste divisjonen i det engelske ligasystemet. Siden 1977 har klubben vekslet mellom de to øverste divisjonene; beste sesong var 1990–1991 da klubben havnet på tredjeplass i den gamle første divisjon. I 1992 var Crystal Palace F.C. en av de 22 klubbene som grunnla Premier League.

Kallenavnet til Crystal Palace er «The Eagles».

## Historie
Crystal Palace FC ble grunnlagt den 10. september 1905 av arbeidere ved utstillingsbygningen The Crystal Palace, og spilte opprinnelig deres hjemmekamper på banen *Crystal Palace* i nærheten av bygningen. Det fantes en annen Crystal Palace klubb allerede i 1861, men den nåværende klubben er ikke en direkte fortsettelse av den.

Den nåværende klubben ble dannet i 1905, etter at selskapet som hadde ansvaret for The Crystal Palace ikke ble anerkjent av The Football Association (FA). FA godtok ikke at cupfinalevertene skulle ha sin egen klubb. Etter dette måtte en ny klubb stiftes, og den nåværende klubben hadde sin hjemmebane på cupfinalebanen frem til 1915.

Den 17. mai 2025 vant Crystal Palace FA Cup-finalen 1–0 over Manchester City. Dette var klubbens første trofé.

## Norsk supporterklubb
En norsk supporterklubb for Crystal Palace ble etablert i 1991. Klubben utgir bladet *Ørneblikket* på nett og papir.

## Meritter

* Beste ligaresultat: Nr. 3 i 1990/91.
* Beste resultat i Premier League: Nr. 10 i 2014/15 og 2023/24.
* Vinner av 2. divisjon: 1978/79.
* Vinner av 1. divisjon (gamle 2. divisjon): 1993/94.
* Nr. 2 i 2. divisjon: 1968/69.
* Vinner av omspillsfinale i 1. divisjon (gamle 2. divisjon): 1996/97
* Vinner av omspillsfinale i 1. divisjon (gamle 2. divisjon): 2003/04
* Vinner av 3. divisjon (sør): 1920/21.
* Nr. 2 i 3. divisjon (sør): 1928/29, 1930/31 og 1938/39.
* Nr. 2 i 3. divisjon: 1963/64.
* Nr. 2 i 4. divisjon: 1960/61.
* Finalist i FA-cupen: 1990.
* Beste resultat i Ligacupen: Semifinale i 1993, 1995 og 2001.
* Deltakelse i Intertoto Cup: 1998 (3. runde).
* Vinner av FA-cupen: 2025
* Vinner av FA Community Shield: 2025.

## Spillerstall
Oppdatert 2. februar 2026

### Utlånte spillere

## Norske spillere

## Engelske landslagsspillere
Siden klubben ble stiftet i 1905 har Crystal Palace hatt 11 engelske landslagsspillere. Til sammen har disse spilt 40 kamper, og scoret 2 mål for England. I 33 av kampene har spilleren fra Crystal Palace vært med fra start, men ennå har ikke det engelske landslaget hatt en kaptein som representerte Crystal Palace på klubbnivå.

## Managere

## Ligahistorie

## Referanser


## Litteratur
* Rollin, Jack (1. januar 1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0
* Rollin, Glenda & Rollin, Jack (1. august 2006): *SKYSPORTS FOOTBALL YEARBOOK 2006-07*. Headline Book Publishing, London. ISBN-10 0-7553-1526-X   ISBN-13 978-0-7553-1526-0

## Eksterne lenker
* 
*  Uavhengig diskusjonsforum
*  Hjemmesiden til Crystal Palace Supporters Scandinavia
*  Uavhengig nettsted om Crystal Palace (Palace Echo)
*  Nettsted om Crystal Palace (C.P.S.Trust)
*  Klubbside fra BBC
*  Oversikt over klubbens resultater i liga og cup
*  Oversikt over engelske landslagsspillere (England Football Online)
*  Klubbside fra Soccerbase